钦定古今图书集成/明伦汇编/氏族典/第242卷 > 张进
## 钦定古今图书集成/明伦汇编/氏族典/第242卷 > 张进

按《宋史张进传》：“进，兖州曲阜人。拳勇善射，太祖亲选
勇士，以补控鹤官，积劳至御龙弩直都虞候，领恩州
刺史。至道中，太宗尝幸内厩，进以亲校执钺前导，体
质魁岸，迥出侪辈。太宗熟视异之，擢为天武右厢都
指挥使。咸平三年，迁侍卫步军都虞候，徙天雄军部
署。会河决郓州，发丁男塞之，命进董其役，凡月馀毕。”
诏褒之。移并代副都部署。景德元年卒。子元晋至内
殿崇班、阁门祇候。天禧末，录其次子元素为三班借
职。